Ymadael Â’r Undeb Ewropeaidd, Cymru RHAN 1 Rhagarweiniol Enwi, cychwyn a chymhwyso 1 1 Enw’r Rheoliadau hyn yw Rheoliadau Cyfraith yr UE a Ddargedwir (Diwygiadau Amrywiol) (Cymru) (Ymadael â’r UE) 2019. 2 Yn ddarostyngedig i baragraff (3), daw’r Rheoliadau hyn i rym ar y diwrnod ymadael. 3 Daw rheoliadau 1, 3, 4 ... a 9 i rym yn union cyn y diwrnod ymadael. 4 Mae’r Rheoliadau hyn yn gymwys o ran Cymru. RHAN 2 Diwygiadau i ddeddfwriaeth sylfaenol sy’n ymwneud â’r Gymraeg Mesur y Gymraeg (Cymru) 2011 2 1 Mae Mesur y Gymraeg (Cymru) 2011 wedi ei ddiwygio fel a ganlyn. 2 Ym mharagraff 3 o Atodlen 5 (y categorïau o berson y caniateir eu hychwanegu at Atodlen 6), yn y diffiniad o “arian cyhoeddus” hepgorer y geiriau a ganlyn o baragraff (a)— neu v un neu ragor o sefydliadau’r Undeb Ewropeaidd; . 3 Ym mharagraff 2 o Atodlen 7 (y categorïau o berson y caniateir eu hychwanegu at Atodlen 8), yn y diffiniad o “arian cyhoeddus” hepgorer y geiriau a ganlyn o baragraff (a)— neu v un neu ragor o sefydliadau’r Undeb Ewropeaidd; . RHAN 3 Diwygiadau i is-ddeddfwriaeth sy’n ymwneud â bwyd Rheoliadau Bwyd (Diwygiadau Amrywiol) (Cymru) (Ymadael â’r UE) 2019 3 1 Mae Rheoliadau Bwyd (Diwygiadau Amrywiol) (Cymru) (Ymadael â’r UE) 2019 wedi eu diwygio fel a ganlyn. 2 Yn rheoliad 2(7), yn lle “yr awdurdodau perthnasol” rhodder “yr awdurdodau priodol”. 3 . . . . . . . . . . . . . . . . . . . . . . . . . . . . . . . . RHAN 4 Diwygiadau i is-ddeddfwriaeth sy’n ymwneud â’r amgylchedd Rheoliadau Llifogydd a Dŵr (Diwygio) (Cymru a Lloegr) (Ymadael â’r UE) 2019 4 Yn rheoliad 5(3)(a) o Reoliadau Llifogydd a Dŵr (Diwygio) (Cymru a Lloegr) (Ymadael â’r UE) 2019 , yn lle “Cyfarwyddeb y Cyngor 98/83/EC ar ansawdd dŵr a fwriedir ar gyfer ei yfed gan bobl” rhodder “Cyfarwyddeb y Cyngor 98/83/EC ar ansawdd dŵr a fwriedir ar gyfer ei yfed gan bobl, fel y’i diwygiwyd ddiwethaf gan Gyfarwyddeb y Comisiwn (EU) 2015/1787”. RHAN 5 Diwygiadau i is-ddeddfwriaeth sy’n ymwneud â hadau Rheoliadau Tatws Hadyd (Cymru) (Diwygio) (Ymadael â’r UE) 2019 5 . . . . . . . . . . . . . . . . . . . . . . . . . . . . . . . . RHAN 6 Diwygiadau i is-ddeddfwriaeth sy’n ymwneud â chyllid llywodraeth leol Rheoliadau Rhestr Ardrethu Canolog (Cymru) 2005 6 Yn rheoliad 7(3) o Reoliadau Rhestr Ardrethu Canolog (Cymru) 2005 , hepgorer y diffiniad o “EEA State”. RHAN 7 Diwygiadau i is-ddeddfwriaeth sy’n ymwneud â goruchwylio rheolaeth a defnydd cyffuriau a reolir a datgelu cofnodion addysgol a diwygiadau canlyniadol i is-ddeddfwriaeth sy’n ymwneud â diogelu data Rheoliadau Cyffuriau a Reolir (Goruchwylio Rheolaeth a Defnydd) (Cymru) 2008 7 1 Mae Rheoliadau Cyffuriau a Reolir (Goruchwylio Rheolaeth a Defnydd) (Cymru) 2008 wedi eu diwygio fel a ganlyn. 2 Yn rheoliad 2(1) (dehongli)— a hepgorer y diffiniad o “y GDPR”; b yn y lle priodol mewnosoder— mae i “GDPR y DU” yr un ystyr ag a roddir i “the UK GDPR” yn Rhannau 5 i 7 o Ddeddf Diogelu Data 2018 (gweler adran 3(10) a (14) o’r Ddeddf honno); . 3 Yn rheoliad 25(7) (dyletswydd i gydweithredu drwy ddatgelu gwybodaeth ynglyn â phersonau perthnasol), yn lle “neu’r GDPR” rhodder “neu GDPR y DU”. 4 Yn rheoliad 26(6) (cyrff cyfrifol yn gofyn am wybodaeth ychwanegol i gael ei datgelu am bersonau perthnasol), yn lle “neu’r GDPR” rhodder “neu GDPR y DU”. 5 Yn rheoliad 29(3) (adroddiadau ar ddigwyddiadau), yn lle “neu’r GDPR” rhodder “neu GDPR y DU”. Rheoliadau Gwybodaeth am Ddisgyblion (Cymru) 2011 8 1 Mae rheoliad 5 o Reoliadau Gwybodaeth am Ddisgyblion (Cymru) 2011 wedi ei ddiwygio fel a ganlyn. 2 Ym mharagraff (5)(a) a (b), yn lle “y GDPR” rhodder “GDPR y DU”. 3 Yn lle paragraff (6) rhodder— 6 Yn y rheoliad hwn, mae i “GDPR y DU” yr un ystyr ag a roddir i “the UK GDPR” yn Rhannau 5 i 7 o Ddeddf Diogelu Data 2018 (gweler adran 3(10) a (14) o’r Ddeddf honno). Rheoliadau Diogelu Data, Preifatrwydd a Chyfathrebiadau Electronig (Diwygiadau etc) (Ymadael â’r UE) 2019 9 Yn Atodlen 3 i Reoliadau Diogelu Data, Preifatrwydd a Chyfathrebiadau Electronig (Diwygiadau etc) (Ymadael â’r UE) 2019 , hepgorer paragraffau 71 i 75 a pharagraffau 90 ac 91. RHAN 8 Diwygiadau i ddeddfwriaeth sylfaenol sy’n ymwneud â threthu trafodiadau tir Deddf Treth Trafodiadau Tir a Gwrthweithio Osgoi Trethi Datganoledig (Cymru) 2017 10 Yn adran 36(12) o Ddeddf Treth Trafodiadau Tir a Gwrthweithio Osgoi Trethi Datganoledig (Cymru) 2017 , hepgorer y diffiniad o “cynllun buddsoddi torfol”. Rebecca Evans Y Gweinidog Cyllid a’r Trefnydd, un o Weinidogion Cymru 24 Medi 2019